stanford-oval/wikipedia huggingface dataset:
Bani Na’im
Historia

Nykyistä Bani Na’imia on pidetty islamissa profeettana tunnetun Vanhan testamentin Lootin hautapaikkana. Haudaksi uskotulla paikalla on nykyisin moskeija. Lootin tyttärien on sanottu tulleen haudatuksi läheiselle kukkulalle. Varsinaisen kaupungin historia ulottuu Rooman valtakunnan kaudelle ja alun perin se on tunnettu nimellä Kafr Brukha. Nykyinen nimi on puolestaan johdettu alueelle asettuneesta Bani Na’imin arabiheimosta. Bani Na’imin vanhakaupunki lukeutuu Hebronin alueen parhaiten säilyneisiin ja sen vanhimmilla edelleen pystyssä olevat rakennuksilla on ikää noin tuhat vuotta.
Talous

Vuonna 2007 Bani Na’imin työssäkäyvistä asukkaista 50 prosenttia työskenteli kaupanalalla, 20 prosenttia Israelin työmarkkinoilla, 19 prosenttia maataloudessa, 5 prosenttia hallinnossa ja muilla yksityisillä aloilla, 5 prosenttia teollisuudessa ja 1 prosenttia palveluissa. Paikka on monien lähialueen kylien kaupan keskus.
Väestö

Palestiinan tilastokeskuksen mukaan Bani Na’imin asukasluku oli vuonna 2016 arviolta 26 523. Vuonna 2007 vastaava lukema oli 19 783.
Lootille omistettu pyhättö.
Brent Ashton

| Brent Ashton> Henkilötiedot |
| --- | --- |
Syntynyt: 18. toukokuuta 1960 (ikä 64) Saskatoon, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Pituus:  185 cm
Paino:  95 kg
Pelaajaura
Pääsarjaura:  1979–1993
Brent Ashton (s. 18. toukokuuta 1960 Saskatoon) on kanadalainen uransa lopettanut jääkiekkoilija. Vuonna 1979 Ashton liittyi Vancouver Canuckseihin ja pelasi seurassa kaksi kautta. Vuosien 1979–1993 välillä hän kuului useaan eri NHL-seuraan. Uransa aikana Ashton pelasi 998 NHL-pelissä ja teki 284 maalia ja 629 pistettä. Vuonna 2001 Ashton otettiin osaksi Saskatoon Sports Hall of Famea.
Bayn piirikunta

Bayn piirikunta (engl. Bay County) on kahden yhdysvaltalaisen piirikunnan nimi:
Bayn piirikunta, Florida
Bayn piirikunta, Michigan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bayn piirikunta”, voi hakea sivunnimihaulla, laajalla sivunnimihaulla tai tekstihaulla.
Bae Ki-tae

Bae Ki-tae (s. 3. toukokuuta 1965 Daegu) on eteläkorealainen entinen pikaluistelija.  Hän keskittyi pääasiassa 500 ja 1 000 metrin matkoille.
Vuonna 1990 Baesta tuli ensimmäinen korealainen pikaluistelun arvokisavoittaja, kun hän Tromssassa sprintterien MM-kisoissa voitti kultamitalin ennakkosuosikkien epäonnistuttua toinen toisensa perään. Vaikka Bae saavutti parhaan menestyksensä sprinttimatkoilla, hän aloitti uransa yleisluistelijana. Yleisluistelijoiden MM-kisoissa hän sijoittui 500 metrillä kolme kertaa ensimmäiseksi (1987, 1988 ja 1990).
Maailmancupissa Bae voitti urallaan kuusi osakilpailua ja oli kaikkiaan 25 kertaa palkintokorokkeella.
Henkilökohtaiset ennätykset

500 m: 36,89 5. maaliskuuta 1988 Medeo
1 000 m: 1.14,07 6. joulukuuta 1987 Calgary
1 500 m: 1.55,54 15. helmikuuta 1987 Heerenveen
3 000 m: 4.13,62 10. joulukuuta 1983 Inzell
5 000 m: 7.17,80 15. helmikuuta 1986 Inzell
10 000 m: 15.29,31 29. joulukuuta 1984 Inzell
Breno

| Henkilötiedot |
| --- | --- | --- |
Koko nimi: Breno Vinicius Rodrigues Borges
Syntymäaika: 13. lokakuuta 1989 (ikä 34)
Syntymäpaikka: Cruzeiro, Brasilia
Pelipaikka: keskuspuolustaja
Pituus: 187 senttimetriä
Seura
Seura: Bayern München
Pelinumero: 35
Junioriseurat
2003–2007: São Paulo
Seurat
| Vuodet | Seura | O (M) |
| 2007–2008 2008–2010 2010–2011 2011–2012  | São Paulo Bayern München →1. FC Nürnberg (laina) Bayern München São Paulo (vankilasta vapautumisen jälkeen) | 30 (3) 21 (0) 08 (0) – (–) |
Maajoukkue
| 2008– |  Brasilia |  |
 Seurajoukkueuran tilastot kattavat vain kansalliset sarjat, päivitetty 22. toukokuuta 2008.
| Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Maa:   Brasilia> Miesten jalkapallo. |
| --- | --- | --- | --- |
|  Pronssia | Peking 2008 | jalkapallo |  |
Breno Vinicius Rodrigues Borges eli Breno (s. 13. lokakuuta 1989 Cruzeiro, Brasilia) on brasilialainen jalkapalloilija, pelipaikaltaan keskuspuolustaja.
Breno solmi brasilialaisen São Paulon kanssa nelivuotisen sopimuksen vuonna 2007. Vain vajaa puoli vuotta myöhemmin joulukuussa 2007 hän siirtyi saksalaiseen Bayern Müncheniin 18 miljoonan dollarin siirtosummalla ja allekirjoitti seuran kanssa neljän ja puolen vuoden sopimuksen.
Myös Milan ja Real Madrid olivat kiinnostuneita Brenosta, mutta hän valitsi Bayernin, osin siitä syystä, että seuraa edustanut entinen huippupelaaja Élber suositteli sitä hänelle. Lisäksi Breno hylkäsi siirron Realiin, koska espanjalaisseura vaati hänen menevän luuanalyysiin todistaakseen ikänsä.
Battlefield Evolution

Battlefield evolution on Mongoose Publishingin kehittämä miniatyyripeli,
jota pelataan 28 millimetrin miniatyyreillä. Se sijoittuu vuoteen 2018.
Battlefield Evolutionissa on tällä hetkellä 4 eri armeijaa
jotka ovat: Kiinan Kansanvapautus Armeija (PLA), Euroopan liittovaltion iskujoukko (EFTF),
Yhdysvaltain merijalkaväki  (USMC) ja Lähi-idän liittoutuma (MEA).  Uusia armeijoita ilmestyy kuukausittain pelin kehittyessä.
Aiheesta muualla

Kotisivu
Aviogenex

| Aviogenex |
| --- | --- |

 IATA: JJ  –  ICAO: AGX 
Kutsukoodi:  GENEX
Perustettu:  1968
Lakkautettu:  2015
Laivaston koko:  1
Emoyhtiö:  Genex Group
Kotipaikka:  Belgrad, Serbia
Avainhenkilö(t):  Bojan Nikolić
Aviogenexin Tupolev Tu-134 vuonna 1982.
Aviogenexin Boeing 737-200Adv vuonna 2009.
Aviogenex (Serbian kyrillinen kirjaimisto: Авиогенекс; IATA: JJ, ICAO: AGX) oli serbialainen tilauslentoyhtiö. Sen solmukohta oli Belgradin Nikola Teslan lentoasema. Ennen Jugoslavian hajoamista se oli maan suurin tilauslentoyhtiö. 1980-luvun lopussa se kuljetti yli puoli miljoonaa matkustajaa vuodessa.
Historia

Aviogenex perustettiin 21. toukokuuta 1968. Se lensi ensimmäisen lentonsa 30. huhtikuuta 1969 Belgradista Düsseldorfiin Tupolev Tu-134 -koneella.
Vuonna 1990 yhtiö kuljetti 633 932 matkustajaa 10 lentokoneella (5 Boeing 737-200, 5 Boeing 727), joille kertyi 17 000 lentotuntia. Vuodesta 1991 eteenpäin Aviogenex keskittyi leasing-toimintaan. Se aloitti uudelleen lennot omalla nimellään vuonna 2010 käyttäen Boeing 737-200Adv -konetta.
Helmikuussa 2015 ilmoitettiin, että Aviogenex lopettaa toimintansa ja likvidoidaan, koska yhtiölle ei löytynyt sijoittajia. Yhtiön ainoa Boeing 737-200Adv huutokaupattiin toukokuussa, ja yhtiön toiminta loppui.
Laivasto

Toiminnan loppuvuosina Aviogenexillä oli laivastossaan vain yksi lentokone, Boeing 737-200Adv. Toimintansa aikana Aviogenex käytti seuraavia koneita:
5 Boeing 727
7 Boeing 737-200
12 Tupolev Tu-134
Onnettomuudet

| Päivämäärä | Paikka | Konetyyppi | Rekisteri | Lennon nro | Uhrit/ Koneessa olleet | Koneen kohtalo | Lyhyt kuvaus | Viite |
| --- | --- | --- | --- | --- | --- | --- | --- | --- |
| 1971-05-23 23.5.1971 |  Rijeka | Tupolev Tu-134A | YU-AHZ | 130 | 78 78/83 | Vaurioitui korjauskelvottomaksi | Tuhoutui rajussa laskeutumisessa huonoissa sääoloissa. |  |
| 1977-04-02 2.4.1977 |  Libreville | Tupolev Tu-134A-1 | YU-AJS | ? | 08 8/8 | Vaurioitui korjauskelvottomaksi | Syöksyi maahan laskeutumisen aikana. |  |
| 1998-02-22 22.2.1998 |  Kaduna | Boeing 737-200 | YU-ANU |  ? | 00 0/24 | Vaurioitui korjauskelvottomaksi | Aviogenexin Chanchangi Airlinesin puolesta operoima kone tuhoutui tulipalossa laskeutumisen jälkeen jarrujen ylikuumennuttua harjoituslennolla. |  |
Käännös suomeksi
Batman (sarjakuvalehti)

| Batman Lepakko |
| --- | --- |
Lehtityyppi:  Sarjakuvalehti
Julkaisija:  Ilta-Sanomat (lehdessä), Sanoma Magazines
Perustettu:  1950 (Lepakko-sarjakuvalehti), 1966 (Batman-lehti)
Päätoimittaja:  Jyrki Hämäläinen
Sitoutuneisuus:  sitoutumaton
Kotikunta:  Helsinki
Kotimaa:  Suomi
Sivukoko:  B5
Ilmestymistiheys:  kuukausittain
Batman oli samannimisen sarjakuvahahmon, Batmanin, nimikkolehti Suomessa. Lehteä julkaistiin alun perin nimellä Lepakko. Lehteä julkaistiin vuosina 1966–1998, kun taas Lepakkoa julkaistiin alun perin Ilta-Sanomissa.
Alkuaika: Ilta-Sanomat julkaisijana (1945–1949)

Batman-sarjakuvan ensimmäinen suomalainen julkaisija oli tiettävästi Ilta-Sanomat. Se julkaisi Batmanin sanomalehtistrippejä 1.2.1945 – 31.10.1949 nimellä Lepakko. "Iltis" kahlasi läpi 12 tarinaa kaikkiaan 16 1940-luvulla piiretystä sanomalehti Batmanista. Näytteiden mukaan se julkaisi myös sunnuntaisarjoja mustavalkoisessa asussa. Ilta-sanomat ei esittänyt lainkaan koko Batman sarjan alkuun piirrettyjä esittelystrippejä. Ilta-Sanomat toi Batmanin Suomeen heti sodan jälkeen 1. joulukuuta 1945. Bruce Wayne (Batman) ja Dick Grayson (Robin) suomennettiin nimillä Ben Valpo ja Riku Reimas. 40-luvun sanomalehtisarjaa tehtiin Yhdysvalloissa 1943–1946 ja sen aloittivat Batmanin luojat Bob Kane sekä Bill Finger. Parhaat jaksot sijoittuivat kuitenkin sarjan keskivaiheille ja ovat Jack Burnleyn sekä Charles Parisin piirtämiä. Batmanin sanomalehtisarjassa konkretisoitui 40-luvun seikkailusarjakuvan film noirin ihailu: muutamat hahmot luotiin suoraan mustan elokuvan tähtien, kuten Lauren Bacallin,  Humphrey Bogartin ja Peter Lorren valokuvien pohjalta. Myöhemmin näitä samoja strippejä on julkaissut suomeksi Lepakko-lehti vuonna 1950 sekä aamulehti vuosina 1990–1992. Koko sarja uudelleenjulkaistiin 1990-luvun alussa Kitchen Sinkin ja DC:n yhteisprojektina, neljänä hyvin toimitettuna englanninkielisenä kokoelmakirjana, joista yksi sisältää värilliset sunnuntaisarjat. Kirjat sisältävät myös erittäin tarkkoja tietoja Batmanin historiasta ja henkilöllisyydestä.
Lepakko-lehti (1950)

Suomen ensimmäinen Batmanlehti oli Lepakko jota julkaistiin ainakin 5 numeroa vuonna 1950. Varma tieto viidennestä numerosta tuli esille vasta vuonna 2001, joten tarkkaa lehtien lukumäärää ei ole tiedossa. Varsinainen Batman lehti Lepakkokaan ei vielä ollut, sillä pääosan muodostivat halvat seikkailu-, ja jännityskertomukset (seassa oli myös Agatha Christietä), sarjakuvien jäädessä vähemmistöön. Batmanin sanomalehtistrippejä lehti joka tapauksessa esitti 40-luvun Ilta-Sanomien aloittaman perinteen mukaisella Lepakko nimellä ja siitä sai Batman itsekin nimensä, ja nimikkolehden idea alkoi syttyä. Sarjan esittäminen aloitettiin alusta saakka eikä siis jatkettu esimerkiksi siitä, mihin Ilta-Sanomat oli Lepakko-strippinsä jättänyt edellisvuonna. Lepakko-lehtien kannessa oli pieni, lepakon muotoinen tunnuslogo jossa näkyi myös lehden hinta (30,-). Lehteä toimitti Helsingissä Walter Jokinen. Lepakot ovat tiettävästi varsinaista keräilijöiden herkkua, sikäli kun niitä onnistuu löytämään lainkaan. Muutamien harvojen varmasti havaittujen kappaleidenkin on epäilty olevan samoja keräilijältä toiselle kiertäviä lehtiä. Useat asiantuntevatkin antikvartiaatit ovat kieltäneet koskaan kuulleensa moisesta julkaisusta. Viimeisimmät hintanoteeraukset ovat sijoittuneet 100–200 euron kieppeille per lehti, ensimmäisestä numerosta varmasti enemmänkin. Batmanin kannalta lepakosta löytyy sanomalehtistrippien ohella yksi kiintoisa kurioteetti.
Ballangen

Ballangen eli Palanki (pohjoissaameksi Bálak, Bálat, joista edellinen paikallinen murrenimitys) on entinen Norjan kunta Nordlandin läänissä Ofotenin seutukunnassa. Sen rajanaapureita olivat idässä Narvik, kaakossa Ruotsi ja pohjoisessa Ofotvuonon takana Tjeldsund ja Evenes. Etelässä kunta rajoittui Tysfjordiin. Tammikuussa 2013 tehdyn väestönlaskennan mukaan Ballangenin kunnassa oli 2 599 asukasta.
Ballangen oli tunnettu kaivoskunta. Alueella oli Pohjois-Norjan ensimmäistä kaivostoimintaa jo 1600-luvulla. Vuonna 1988 Nikkel & Olivin A/S aloitti noriitin kaivamisen, josta jalostetaan nikkeliä, kuparia, oliviinia sekä rakennuskiveä.
Vuonna 2020 Ballangen liitettiin Narvikin kuntaan.
Aiheesta muualla

Kuvia tai muita tiedostoja aiheesta Ballangen Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Bayliss Levrett

| Bayliss Levrett> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1950
Talli(t):  Adams
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1950
Viimeinen kilpailu:  Indianapolis 500 1950
Bayliss Levrett (14. helmikuuta 1914 – 13. maaliskuuta 2002) oli yhdysvaltalainen moottoriurheilija. Hän osallistui kahteen Indianapolis 500 -kilpailuun kausilla 1949–1950. Hän keskeytti molemmissa kilpailuissa, eikä saanut pisteitä. Hänet lasketaan Formula 1 -kuljettajaksi, koska Indy 500 oli osa Formula 1 -sarjaa vuosina 1950–1960.
Barbareskit

Barbarossa Hayreddin Pasha
Barbareskit olivat muslimimerirosvoja ja kaappareita, joita purjehti ristiretkien ajoista aina 1800-luvun alkuvuosille asti Välimerellä ja Euroopan rannikoilla. He tekivät usein ryöstöretkiä Euroopan rannikkokaupunkeihin hankkiakseen kristittyjä orjakauppaan muun muassa Algeriaan ja Marokkoon. Näistä maista käytettiinkin nimitystä Barbareskivaltiot.
Barbareskit ulottivat vaikutuspiirinsä parhaimmillaan koko Välimeren alueen lisäksi Atlantille Pohjois-Afrikan rannikoille. Pisimmät Eurooppaan tehdyt retket ulottuivat aina Islantiin asti. Tämä vaikutti esimerkiksi Välimeren eurooppalaisten valtioiden rannikkoalueiden kasvuun. On arvioitu, että barbareskit veivät ajanjaksolla 1530–1780 jopa 1 250 000 kristittyä orjiksi. Ranskalaiset hävittivät barbareskit lopullisesti vuonna 1830.
Barbareskit kirjallisuudessa

Monissa kuuluisissa teoksissa esiintyy mainintoja barbareskeista. Näitä ovat muiden muassa Daniel Defoen Robinson Crusoe ja Alexandre Dumas’n Monte-Criston kreivi. Mika Waltarin kirjassa Mikael Hakim muslimimerirosvot vangitsevat päähenkilön ja hän joutuu orjaksi Algeriin.
Aiheesta muualla

Wikimedia Commonsissa on kuvia tai muita tiedostoja aiheesta .
Encyclopediae Britannica 1911 (englanniksi)
Bones (Equinoxin kappale)

|  Bones |
| --- | --- |

Kappaleen tiedot
Esittäjä(t):  Equinox
Levy-yhtiö:  Symphonix
Kesto:  02:58
Tyylilaji:  pop
Julkaistu:  12. maaliskuuta 2018
Säveltäjä(t):  Borislav Milanov Trey Campbell Joacim Persson Dag Lundberg
Sanoittaja(t):  Borislav Milanov Trey Campbell Joacim Persson Dag Lundberg
Euroviisutiedot
Vuosi:  2018
Maa:  Bulgaria
Kieli:  englanti
Sijoitus:  14.
Pisteet:  166
Sijoitus semifinaalissa:  7.
Pisteet semifinaalissa:  177
Video:  videolinkki
Bones on bulgarialaisen yhtyeen Equinoxin esittämä kappale, jolla se edusti Bulgariaa vuoden 2018 Eurovision laulukilpailussa.
Kappale kilpaili Euroviisujen finaalissa Lissabonissa, jossa se sai 166 pistettä ja saavutti sijan 14.
Equinox esittämässä kappalettaan Euroviisujen harjoituksissa.
Bani Suwaif

| Bani Suwaif Beni Suef |
| --- | --- |
 Sotamuistomerkki.
 Bani Suwaif
 Koordinaatit: 29°04′N, 31°05′E 
Valtio:  Egypti
Kuvernoraatti:  Bani Suwaif
Väkiluku (2006):  193 048
Infobox OKVirheellinen NIMI-arvo: 
Bani Suwaif, myös: Beni Suef, on kaupunki Egyptissä Niilin varrella. Sen asukasluku oli 193 048 vuonna 2006.
Maantiede

Bani Suwaif sijaitsee Egyptissä Niilin länsirannalla noin 75 kilometriä Kairon kaupungista etelään. Bani Suwaif on myös sen mukaan nimetyn kuvernoraatin hallinnollinen keskus.
Historia

Jonkin matkan päässä nykyisestä kaupungista länteen sijaitsee muinaisen Egyptin 9. ja 10. dynastian aikana Ala- ja Keski-Egyptin hallitsijoiden pääkaupunkina toiminut Herakleopolis. 22. dynastian perusti kaupunkiin muuttanut suku, joka lopulta yhdisti koko Egyptin valtansa alle. Herakleopolis menetti sittemmin merkityksensä poliittisena keskuksena.
Herakleopolis eli myöhempi Ihnasiyat al-Madinah ei kadonnut kokonaan, vaan se oli edelleen huomattava alueellinen keskus. Bani Suwaif oli pitkään sen varjossa. Joidenkin historiallisten lähteiden mukaan kaupungin vanha nimi oli Binum-suwayh, josta nykyinen nimi on mahdollisesti johdettu. Merkittävämpään asemaan kaupunki nousi vasta 1800-luvun alussa Egyptin hallitsija Muhammad Alin kaudella. Tuolloin Egypti jaettiin maakuntiin (mudiriyya) ja kaupungista tuli yhden maakunnan hallinnollinen keskus.
Talous ja liikenne

Bani Suwaif on omalla alueellaan huomattava maatalouden ja kaupan keskus. Kaupungissa on jonkin verran teollisuutta, joka liittyy lähinnä maatalouden tuotantoon. Kaupungissa valmistetaan esimerkiksi jauhoa ja puuvillaa.
Kaupunki on Niilin vartta seurailevan rautatien varrella. Rautatien haara yhdistää sen myös Faijumin keitaan suuntaan. Yhteys on myös Punaisenmeren rannikon koptilaisille luostareille.
Väestö

Vuonna 2006 Bani Suwaifin asukasluku oli 193 048.
Paikallinen mokseija.
Bohuslav

| Bohuslav (Богуслав) |
| --- | --- |
 Pyhän kolminaisuuden kirkko ympäristöineen Bohuslavissa.
 lippu:  vaakuna
 Kiovan alue Ukrainassa, alla kaupungin sijainti alueella
 Bohuslav
 Koordinaatit: 49.5417°N, 30.8673°E 
Valtio:   Ukraina
Alue:  Kiovan alue
Piiri:  Bohuslavin piiri
Kirjall. maininta:  1032
Kaupunginoikeudet:  1620
Kaupungiksi:  1938
Pinta-ala  ():  
 – Kokonaispinta-ala:  71,0 km²
Väkiluku (2017)  ():  16 516
Aikavyöhyke:  UTC+2
 – Kesäaika:  UTC+3
Postinumero:  09700, 09701
Infobox OKVirheellinen NIMI-arvo: 
Bohuslav (ukr. Богуслав) on kaupunki ja piirikeskus Ukrainan Kiovan alueen Bohuslavin piirissä, linnuntietä noin 104 kilometriä ja maanteitse 126 kilometriä maan pääkaupungista Kiovasta etelään. Vuonna 2017 kaupungin väkiluvuksi arvioitiin 16 516 ja koko piirin 34 431 henkeä.
Luostari Bohuslavissa.
Bohuslavin Kamjanitsja.
Aiheesta muualla

Kuvia tai muita tiedostoja aiheesta Bohuslav Wikimedia Commonsissa
Bohuslavin piirihallinnon sivusto (ukrainaksi) (boguslav-rda.gov.ua)
Brent Carter

| Brent Carter> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  42 
WPT-voitot:  0
EPT-voitot:  0
Turnausansiot (USD):  2 620 943
Päivitetty:  7. elokuuta 2007
Brent R. Carter on yhdysvaltalainen pokeriammattilainen. Carter on urallaan voittanut kaksi World Series of Poker (WSOP) -ranneketta.
Carter otti ensimmäisen WSOP-voittonsa vuonna 1991 1 500 dollarin No Limi Hold'em -turnauksesta. Seuraava voitto tuli huhtikuussa 1994 1 500 dollarin Limit Omaha -kisasta. Tämän lisäksi hänellä on useita WSOP:n finaalipöytäsijoituksia, pääturnauksessa Carter oli kolmas vuonna 1995 ansaiten 302 750 dollaria. Pitkän uran tehnyt Carter menestyy edelleen: heinäkuussa 2006 hän oli WSOP:n 3 000 dollarin Omaha Hi/Lo -turnauksen kolmas.
Vuonna 1995 Carter nimettiin Four Queens Poker Classic -turnauksen parhaaksi yleispelaajaksi.
Elokuussa 2007 Carterin pokeriuran turnausansiot ylittivät 2,6 miljoonaa dollaria. Hän asuu Oak Parkissa, Illinoisissa.
Aiheesta muualla

Brent Carter The Hendon Mob Poker Databasessa (englanniksi)
Erika Mahringer

| Mitalit | Mitalit | Mitalit |  |
| --- | --- | --- | --- |
|  Erika Mahringer Åren MM-kilpailuissa 1954. |  Erika Mahringer Åren MM-kilpailuissa 1954. |  Erika Mahringer Åren MM-kilpailuissa 1954. |  |
Maa:   Itävalta
Naisten alppihiihto
|  Olympialaiset  |  Olympialaiset  |  Olympialaiset  |  |
|  Pronssia | St. Moritz 1948 | alppiyhdistetty |  |
|  Pronssia | St. Moritz 1948 | pujottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Aspen 1950 | syöksylasku |  |
|  Hopeaa | Aspen 1950 | pujottelu |  |
Erika Mahringer (16. marraskuuta 1924 Linz – 30. lokakuuta 2018) oli itävaltalainen alppihiihdon olympia- ja MM-mitalisti. Hän edusti aktiiviurallaan Turnerschaft Innsbruckia.
Mahringer saavutti St. Moritzin olympialaisissa 1948 pronssia pujottelussa ja alppiyhdistetyssä. Aspenin MM-kilpailuissa 1950 hän oli toinen sekä syöksylaskussa että pujottelussa. Oslon olympialaisissa 1952 hän sijoittui syöksylaskussa neljänneksi. Åren MM-kilpailujen 1954 alppiyhdistetyssä hän oli niin ikään neljäs.
Aurinkoahven

| Aurinkoahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Aurinkoahvenet Centrarchidae
Suku::  Lepomis
Laji::  gibbosus
Kaksiosainen nimi
 Lepomis gibbosus  (Linnaeus, 1758) 
Katso myös
   Aurinkoahven Wikispeciesissä   Aurinkoahven Commonsissa 
Infobox OKNimi-testi OKIUCN-testi OK: 
Aurinkoahven (Lepomis gibbosus) on alun perin Pohjois-Amerikassa elävä ahvenkala mutta istutettuna sitä on muuallakin. Se on Suomessa ja EU:ssa luokiteltu haitalliseksi vieraslajiksi, jonka maahantuonti, kasvatus ja hallussapito on kielletty. Suomessa aurinkoahven on päässyt leviämään useisiin vesistöihin Varsinais-Suomessa. Leviäminen tulisi estää ja laji poistaa tiedossa olevilta alueilta.
Koko ja ulkonäkö

Aurinkoahven on noin 20 cm pitkä korkeaselkäinen kala, jolla mustat täplät kiduskansissa sekä päässä olevat siniset säteittäiset juovat. Tyypillinen paino on 230 grammaa, mutta suurimmat yksilöt ovat painaneet yli 600 g.
Alkuperä

Aurinkoahvenia tavataan puroissa ja reheväkasvuisissa, mutta kirkasvetisissä lammissa Pohjois-Amerikassa. Sen luontainen esiintymisalue ulottuu Atlantiin laskeviin vesistöihin Yhdysvaltojen Etelä-Carolinasta Kanadan New Brunswickiin. Sitä on istutettu moniin vesistöihin, niin Pohjois- ja Etelä-Amerikassa kuin Euroopassa ja Afrikassakin. Suomessa aurinkoahvenia tavataan joissakin Lounais-Suomen lammissa, joihin niitä on levitetty laittomasti.
Käyttäytyminen ja lisääntyminen

Kutuaikana touko-heinäkuussa koiras kaivaa hiekkapohjaan kuopan, johon naaras munii. Munat kehittyvät noin viikossa, ja koiras vahtii niitä koko ajan. Se myös huolehtii poikasista, kunnes ne ovat itsenäistyneet.
Vesiolot ja ravinto

Pikkukalat ja pienet vesiselkärangattomat, kuten kotilot, kuuluvat aurinkoahvenen ruokavalioon. Ne tuhovat tehokkaasti hyttysentoukkia.
Avioimpexin lento 110

| Avioimpexin lento 110 |
| --- | --- |
 Onnettomuuskone Düsseldorfissa huhtikuussa 1993.
Yhteenveto
Päivämäärä:  20. marraskuuta 1993
Onnettomuustyyppi:  lentäjän virhe
Tapahtumapaikka:  Ohrid, Pohjois-Makedonia
Lähtöpaikka:  Geneven kansainvälinen lentoasema, Geneve, Sveitsi
Määränpää:  Skopjen lentoasema, Skopje, Pohjois-Makedonia
Kuolleita:  116
Loukkaantuneita:  0
Eloonjääneitä:  0
Lentokone
Konetyyppi:  Jakovlev Jak-42D
Lentoyhtiö:  Avioimpex
Rekisteritunnus:  RA-42390
Matkustajia:  108
Miehistöä:  8
Avioimpexin lento 110 oli Avioimpexin tilauslento Sveitsin Genevestä Skopjeen, Pohjois-Makedoniaan (tai tuolloiseen Makedonian tasavaltaan). Lennolla 5. maaliskuuta 1993 käytetty Saratov Airlinesilta vuokrattu Jakovlev Jak-42D törmäsi vuoreen lähellä Ohridia Pohjois-Makedoniassa. Lennolla oli 108 matkustajaa ja kahdeksan miehistön jäsentä, jotka kaikki kuolivat onnettomuudessa. Se on Pohjois-Makedonian historian pahin lento-onnettomuus ja toiseksi pahin Jakovlev Jak-42:lle sattunut onnettomuus.
Tapahtumat

Koneen oli tarkoitus lentää Skopjeen, mutta siellä olleen lumimyrskyn vuoksi se joutui kääntymään kohti varakenttää Ohridia. Ensimmäinen lähestymisyritys Ohridin lentoaseman kiitotielle 02 epäonnistui, ja miehistö teki ylösvedon. Turvallinen lentoreitti olisi ollut suoraan eteenpäin samalla ylöspäin nousten, mutta radioliikenteen epäselvyyksien ja väärinymmärryksien vuoksi miehistö kääntyi sivuun ja alkoi tehdä uutta laskukierrosta. Kone joutui vuoristoiselle alueelle ja törmäsi Trojanivuoreen noin kahden kilometrin päässä lentoasemalta itään. Maaston läheisyydestä varoittava GPWS-laite hälytti seitsemän sekunnin ajan ennen törmäystä.
Kone tuhoutui törmäyksessä täysin ja syttyi sen jälkeen tuleen. Onnettomuudesta selvisi elossa vain 23-vuotias matkustaja Rade Jevremovic, joka loukkaantui vakavasti. Hän kuitenkin kuoli 2. joulukuuta 1993 tulematta koskaan tajuihinsa.